**ИЗВЕШТАЈ О РАДУ ДИРЕКТОРА ШКОЛЕ**

**на крају школске 2019/20.године**

*Скела, 07.09.2020.год.*

***Извештај о раду директора школе***

Функцију директора школе обављам од 15.05.2006.год. у основној школи “Никола Тесла” у Скели.

Одговорно радим, поштујући и примењујући све промене и новине у области образовања, и водећи рачуна о законитости рада и успешном обављању делатности школе у складу са Законом о основама система образовања и васпитања, Статутом школе, Годишњим планом рада, Развојни, Акциони и Финансијским планом као и другим подзаконским актима.

У школској 2019/20.год. у школи је формирано 13одељења, од тога 11 одељења у матичној школи у Скели и по 2 комбинована одељења до 4.разреда, у подручним школама у Ушћу и Ратарима.

У школи постоји тенденција опадања броја ученика, и смањења броја одељења, од 2006.год. када сам постала директор, било је 332 ученика, а сада број ученика је 173.

Урађена је анализа успеха и дисциплине током школске године, услови у којима се радило са ученицима, због пандемије коронвируса, сарадњом са родитељима и локалном средином. Два наставника разредне наставе Марина Врачевић наставник разредне наставе 1.разреда и Жељка Калајџић, наставник разредне наставе 2.разреда, су са ученицима током пандемије комуницирали преко платформе Microsoft Times, као и педагог Бојана Мићаловић са ученицима 8.разреда.У школи је заступљен и е-дневник, што је олакшало рад таком пандемије.

Настава се изводи на српском језику, од 1.до8.разреда заступљен је енглески језик као први страни језик, а од 5.до8. разреда ученици уче и немачки језик, као изборни предмет. Школа поседује фискултурну салу, библиотеку која је у веома скученом простору, као и канцеларија педагога.

У школи немамо Ђачку задругу, али је у плану да је ове школске године отворимо.

У складу са компетенцијама директора школе, рад се заснива на:

* одговорном приступу директора за законитост рада и успешно обављање делатности установе
* за свој рад директор одговара органу управљања и министру
* у складу са компетенцијама директора, рад се односио на:
* руковођење васпитно-образовним процесом, планирање, организовање и контрола рада установе,праћење и унапређење рада запослених.
* развијање сарадње са родитељима(старатељима), органом управљања, репрезентативним синдикатом и широм заједницом
* финансијско и административно управљање радом установе
* обезбешење законитости рада установе

У првом полугодишту рад директора Школе усмерен је на:

* планирање и програмирање рада школе
* реачизацију и праћење активности које су дефинисане Годишњим планом рада школе
* организовањем и активним учешћем у раду Школског одбора и Савета родитеља
* информисање запослених, родитеља и ученика школе
* педагошко-инструктиван рад
* анализа успеха ученика и мере за побољшање истих
* активно учешће у раду и организацији свих осталих виталних сегмената рада школе,са педагогом, секретаријатом, рачуноводство, библиотека школе, помоћни радници.
* Све активности су реалиѕоване кроз вид веома конструктивне сарадње и уважавање личности запосленог
* Велики број активности је усмерен на обезбеђивању бољих услова рада, подстицању вишег нивоа квалитета наставе, стручном усавршавању запослених, квалитетнијој сарадњи са ученицима и запосленима, успостављање квалитетне сарадње са екстерним окружењем, маркетингу школе
* усклађивање Школског програма и годишњег плана рада са новим правилником о Плану наставе и учења у 2.и 6.разреду.

***Организација рада у школи***

**У школи је извршена организација рада:**

-поделом предмета на наставнике, подела задужења ваннаставних и других активности на наставнике и стручне сараднике, усвајање распореда часова, распореда дежурства, годишњи план за сваки предмет и све активности школе, план стручног усавршавања.

Редовно се обављају планирани систематски прегледи ученика уз редовно обавештавање родитеља.

Организован је пријем ученика у 1.разред уз пригодан програм, приредба ученика 4.разреда, приредбе за Дан школе 10.октобар, за Светог Саву и 8.март.

-ученицима су подељени бесплатни уџбеници

- у току зимског распуста организована припремна настава за ученике 8.разреда, спортски сусрети

- ученици нижих разреда ишли на бесплатно зимовање у организацији општине Обреновац

-били смо домаћини општинског такмичења наставног предмета историја

-Обележени су сви значајни датуми из прошлости нашег народа кроз реализацију на првим часовима

- Одржане су и две изложбе Праисторија и Стари исток

У школи су организована предавања

-”Безбедност деце у школи”

- “Пажљивко” активности - заштита деце у саобраћају

- “Ђаци вас моле, успорите поред школе”

- “учешће у акцијама Црвеног крста”

Ове школске године настава се одвија у 2 смене, од 1.до 4.разреда ученици по два одељења смењују се недељно, а од 5.до8. разреда ученици су стално у првој смени. Ове школске године 1 одељење је мање у вишим разредима. Завршена је изградња фискултурне сале која има простор за несметано извођење наставе као и ваннаставних активности.

Највећи проблем је недостатак учионица, као и простора за библиотеку. Велики проблем представља то што су ученици везани за превоз, путују аутобусом до школе око 8 км, као и запослени, па је потребно ускладити наставу да се одвија несметано, а у складу са превозом. Сходно простору и времену и повезаности са превозом се одвијају и ваннаставне активности. Ове школске године настава у другој смена почиње у 12 часова за ученике нижих разреда.

Уређивали смо школско двориште, учествовали у акцијама очувања животне средине. Одржани су и спортски сусрети са ученицима основне школе „Дражевац“, у новој сали.

Екскурзије су планиране за мај месец, али нису реализоване због пандемије коронавируса.

Поред редовне наставе, планира се и остварује допунска настава, додатна и ваннаставне активности. Секције раде према плану и програму.

У извештају о раду школе детаљно су описане све активности. Директор школе је присуствовао свим активностима ученика и наставника и задовољан постигнутим резултатима, као и знањима и умећима које су ученици показали.

**Студијско аналитички рад**

Редовно се обилази настава, присуствује часовима, педагог или директор. Током првог полугодишта обишла сам 37 часова редовне наставе. Похваљени су часови, примери добре праксе, час Снежане Милосављевић учитеља у комбинацији 3.и4.разреда подручне школе у Ратарима, користи и графоскоп и рачунар и добра организација часа, ученици активни и остварени сви стандарди. Похваљен час Невене Вујић, огледни из хемије у 8-1, осмишљен, креативан, повезан са стварима из окружења, коментар на новински чланак, везано за тему која се обрађује, ученици реагују да ли је тачан исказ, и огледи током часа, ученици активни. Сви стандарди остварени у потпуности. Похваљени су часови учитељице Жељке Калајџић, која у свом раду користи и Електронски уџбеник и већи број наставних средстава.Мере за наредни период да сви наставници припреме часове користећи савремена средства, и позову на час директора и педагога. Бринемо о ученицима,прикупљамо средства за помоћ појединим породицама, као и гардеробу за ученике којима је потребна.

Редовно се прати успех ученика, начини на које се може побољшати успех и постићи бољи резултати. Увек разговарамо и трудимо се да новонастали проблем одмах решимо.

О свим питањима везаним за рад школе, за ученике и њихов успех и дисциплину веома добру сарадњу остварујем са педагогом школе, као и са разредним старешинама. Највише пажње посвећује се деци без родитеља, као и сиромашним ученицима. Често се сусрећемо са проблемом доласка ученика у школу, децом ромске популације, који су нередовни у похађању наставе, па реагујемо позивом родитеља, као и честим разговорима са ученицима и жељом да заврше разред. Највише времена проводи се и са ученицима са проблемом у понашању да ли такво понашање носе од куће или су то утицаји средине. Најбољи ученици су увек похваљени и по могућству награђени.

На крају школске2019/20.год. укупан број ученика је 187. Од тог броја у првом разреду има укупно 25ученика, где је описно оцењивање. У другом разреду има укупно 25 ученика. Сви ученици имају позитиван успех. У трећем разреду 29 ученика, позитиван успех имају сви ученици. Четврти разред броји 23 ученика, и сви имају позитиван успех. Од 1.до4.разреда укупно је 102 ученика. Са једном ученицом 1.разреда ради се по индивидуалном плану.

Од 5. до 8. разреда укупно има 85 ученика. У 5.разреду има 18 ученика, од тога 10 одличних, 6 врло добрих и 2 добра. Са ученицама М. Н. и С. Р., ради се по индивидуализацији из следећих предмета, математика, немачки језик, енглески језик, српски језик и историја. Одељење је похваљено од стране предметних наставника као изузетно добро за рад. Похваљен је Думанчевић Страхиња који има одличан успех 5.00, .

6.разред броји 17 ученика, 6 одличних, 6 врло добрих, 5 добар успех. Похваљен Стеван Бељинац са свим петицама, и у време пандемије редовно испуњавао све обавезе, редовно пратио наставу.. Наставници су изнели примедбе на рад у овом одељењу, да се мора држати дисциплина, јер има проблема у понашању појединих ученика.

7.разред броји 19 ученика, 5 одличних, 6 врло добрих, 7 добрих. 1 ученик довољан.Похваљен је Урош Анђелић који је и у време пандемије редовно испуњавао све захтеве и своје обавезе.

8.разред броји 31 ученика. Позитиван успех имају сви ученици, од тога одличан успех 7 ученика, врло добар успех 13 ученика, добар успех 11 ученика. Ђак генерације Ксенија Зазић која је веома изузетан ученик, освајала 1. места на општинском такмичењу историја, као и дипломе претходних година из наставног предмета историја и српски језик

Похваљен је Марко Грчић као изузетно добро и вредно дете, који је ИОП-3 из хемије. Похваљена је и Мишић Кристина, која је изузетно напредовала и одличан је ученик, као и за освојено 1.место на општинском такмичењу историја, али даље није ишла због пандемије вируса корона.

Сви ученици са одличним успехом су похваљени.

Није било тешкоћа приликом извођења наставе осим везаних за простор, превоз ученика и наставника.

Ученици и наставници у већем броју су путници. Организован је школски аутобус за превоз ученика. Одржана је приредба поводом Дана школе, у реализацији ученика и наставника од 1.до 4.разреда из подручних школа Ушће и Ратари. За ученике од 5.до 8. разреда организован је новогодишњи квиз, наставница енглеског језика Весна Милутиновић и педагог школе Бојана Мићаловић. Школа је обезбедила пакетиће за све учеснике и за прво место мало прикладније поклоне. Одржана је приредба ученика 5.и6.разреда са тематиком обележавања Божића, припремљена на секцији верске наставе. Изузетно лепа приредба одржана је за Светог Саву, коју су организовали ученици од 5.до 8.разреда, са наставником српског језика Анђелком Јошић и Благојем Трифуновић, наставник музичког. Ученици нижих разреда из Скеле рецитовали су у цркви, где су добили и пакетиће од стране МЗ Скела, а ученици нижих разреда Ушћа и Ратара су у својим школама припремили програм. И њихове МЗ су припремиле и поделиле пакетиће за ученике. У Ратарима је и послужење даривало ЈП“Водовод“ из Обреновца. Поводом школске славе организован је и турнир у одбојци, наставници и ученици 8 разреда. Наставник ликовне културе Милена Нешић и наставник историје Милица Марић имале су две изложбе у ходнику на тему Праисторија и Стари исток.

Редовно се одржавају предавања од стране МУП–а и Ватрогасне бригаде ученицима 1.,4. и 6.разреда. Ученици од 5.до8.разреда су посетили Арборетум, педагог и директор школе су ишли на Сајам књига са једном групом ученика, 20 ученика и наставник физике и хемије посетили су Фестивал науке.

Ученици и наставници редовно обележавају све празнике и радове ученика излажу на паноима.

Поједини наставници раде у 2 или три школе, па је веома тешко ускладити ваннаставне активности.

Учествовала сам у раду педагошког колегијума, тиму за развојно планирање, стручном тиму за самовредновање, учествовала у раду Актива учитеља и одељењских већа. Присуствовала сам састанцима Савета родитеља, и прихватала све њихове предлоге. Помагала сам да се проблеми превазиђу, кад их има и да заједнички побољшамо услове рада.

Присуствовала сам свим седницама Школског одбора, редовно подносила извештај о свом раду, труду и залагању. Изузетна је сарадња са свим члановима Школског одбора. Редовно посећујем све састанке Актива директора на нивоу општине и остварујем добру сарадњу са представницима Градског секретаријата.

Током године сам разговарала више пута са родитељима, у решавању новонасталих ситуација, проблема у савлађивању школског програма, проблема и примедби везаних за рад појединих запослених, кao и проблема у дисциплини.

**Педагошко инструктивни рад**

Наставу у школи изводи стручан кадар из свих наставних предмета. Велики број наставника има седми стручне спреме. У колективу је релативно млад кадар. Педагог и директор редовно обилазе наставу, као и часове допунске, додатне и одељенске заједнице. Једном месечно сам посећивала часове у подручним одељењима Ушће и Ратари. Координиран је рад одељењских старешина, термини отворених врата, сарадња са родитељима, начин правдања изостанака. Информисање родитеља, запослених и ученика школе вршено је путем огласне табле, сајта школе, писаним и усменим упутствима на састанцима. У току пандемије са запосленима сам комуницирала путем мејла, преносила информације и давала упутства и смернице за даљи рад. Педагошко инструктивни рад са наставницима се обављао у свакодневном контакту као и у договору са педагогом школе. У школи је одржан семинар Office 365. Наставници су редовно обавештавани о свим новинама важећих Закона и правилника за рад у образовању: Закон о основама система образовања и васпитања,Закона о основном образовању и васпитању, као и Правилником о оцењивању. Наставници предметне наставе су одржали неколико часова у 4.разреду, покушавајући да приближе ученицима шта их очекује у 5.разреду. Један део наставе, огледни часови нису посећени јер је била заступљена онлајн настава.

Урађен је попис имовине од стране именоване комисије.

У оквиру самовредновања стручни тим је рализовао све предвиђене активности за школску 2019./20. год. Реализоване су двекључне области: Помоћ ученицима и Постигнућа ученика.

Запослени у настави имали су организоване семинаре у школи, задовољни наученим и стеченим знањима, што ћемо утврдити у даљем раду. Посећивани су и семинари ван школе.

Са педагогом школе припремала сам седнице Наставничког већа, учествовала у вредновању рада школе, изради Годишњег извештаја о раду школе, изради Годишњег плана рада школе, Школских програма, као и Анекса Школског програма за 6.разред, пратила њихову реализацију и вођење педагошке документације. Примере добре праксе и уредно вођење документације похваљено је на седницама Наставничког већа.

**Остваривање развојног плана установе**

**Р**азвојни план установе огледао се кроз:

-уређење учионица

-набавку ТВ-а за 4 учионице

- набавка нових, наставних средстава

- увођење интернета у подручним одељењима у Ушћу и Ратари

- мрежа Амреса у свим просторијама у школи у Скели

-набавка намештаја

- набавка књига за библиотеку

-поправке кварова на рачунарима

- набавка опреме за наставу физичког васпитања

- сарадња са Домом здравља Обреновац

- сарадња са Полицијом

- тражена сагласност за издавање фискултурне сале

**Коришћење средстава утврђених финансијским планом**

Сва средства коришћена су наменски по утврђеном финансијском плану. По потреби рађен је ребаланс финансијског плана, а неке набавке су заустављене због пандемије. Трудимо се да се побољшају услови рада, да запосленима су доступни копир апарати, папир за копирање, тонере, материјал за одржавање хигијене, поправке и одржавање школских зграда и одабир лица задуженог за безбедност радника на раду и лица задужених за противпожарну заштиту.

Већа улагања су: осигурање запослених, материјално техничко одржавање зграде, стручно усавршавање -семинари, набавка лаптопова и ТВ-а.

Сарадња с органима јединица локалне самоуправе и удружењима

- Секретаријат за образовање града Београда плаћа трошкове утрошка воде, грејања, један део трошкова електричне енергије, један део материјалних трошкова и трошкове изношења смећа, фекалних вода.

-Дом здравља систематски и стоматолошки прегледи, обавештења о вакцинацији, контрола оправданости изостајања ученика.

-Полицијска станица Обреновац одазивала се на позиве, обиласци школа и чување школске имовине, предавања за ученике четвртог и шестог разреда.

-Културни центар Обреновац - учешће у програмима

- посета сајму књига

- посета фестивалу науке

-посета Арборетума

-Сарадња са МЗ Скела, Ушће и МЗ Ратари

- набавка књига за библиотеку и ученике са сметњама у развоју

-разне акције у сарадњи са Црвеним крстом Обреновац.

Организација и педагошко инструктив увид у праћење квалитета образовно вваспитног рада и педагошке праксе као и мере за унапређивање рада наставника

-Одржано наставничко веће, извршена симулација часа, подела наставника у групе, подељени протоколи о вредновању рада на часу, образложења група и ставови.

Запослени схватили шта је битно нагласити и одвојити током часа, шта се и како вреднује. На тај начин су наставници упознати како могу да побољшају квалитет наставног процеса.

Акценат је на ваннаставним активностима, ради подстицања креативности ученика.

Посећивани су часови где су коришћене савремене технике учења, промовисање иновација у настави. Вршене су и припреме за полагање појединих запослених испита за лиценцу.

Организација је вршена на седницама наставничког већа, педагошког колегијума, одељењским већима, састанцима стручних тимова, са помоћно-техничким особљем.

**Педагошки надзор вршила сам:**

-увидом у педагошку евиденцију, припреме наставника, вођење е-дневника, посета часовима, помоћу извештаја наставника, стручних сарадника, усмено и писмено.

- анализа успеха ученика и мере за побољшање

Предузете мере:

-побољшање организације рада, ради веће ефикасности

- саветодавни рад, приправници, нови радници

-подстицање вишег нивоа наставе

-обезбеђење бољих услова за рад

-стручно усавршавње запослених

-безбедност ученика и запослених на првом месту

- родитељски састанци са родитељима ученика 8.разреда

- друге активности

***Планирање и праћење стручног усавршавања, спровођење поступка за стицање звања наставника***

На почетку школске године донет је План стручног усавршавања наставника и стручних сарадника. Стручно усавршавање се реализовало и кроз посету и анализу угледних и огледних часова, као и кроз посету часова на нивоу разреда и помоћ у раду појединим наставницима, указивањем на пропусте у раду и мере за превазилажење. У школи сам организовала рад приправник-ментор, уз стручну подршку педагога школе. Наставници који су завршили приправнички стаж, пријављени су министарству просвете.

Ментори су редовно извештавали о раду приправника.

***Одговорност за регуларност спровођења свих испита у школи***

Упозната сам са правилником о полагању испита у школи. Успешно је реализован пробни и завршни испит за ученике 8.разреда

***Предузима мере у случајевима повреде забране из члана 110-113 закона***

Обустављен дисциплински поступак против запослене у недостатку релевантних чињеница

*Предузете мере по налогу просветног инспектора*

На основу представке-притужбе на рад наставника разредне наставе, а поступајући по мерама просветног инспектора, школа је појачала инструктивно-педагошки рад, и обезбедила праћење и побољшање квалитета извођења наставе запослене, (присуство колега часовима из разредног већа, и запослене на њиховим часовима,) вршена анализа посећених часова, упућивано на недостатке у раду и како их отклонити. Директор и педагог су пратили рад запослене кроз посете часовима, као и предлагање мера за побољшање квалитета рада. Тим за квалитет рада установе је такође укључен и разматрао све појединости.

***Благовременост и тачност уноса података у информациони систем Доситеј***

Сви подаци везани за запослене и ученике се редовно ажурирају и достављају Школској управи.Одређено је лице за уношење података и редовно се прате све промене битне за информациони систем и уноса потребних података.

***Благовремено информисање запослених, деце, ученика и родитеља, односно других законских заступника, односно стручних органа и органа управљања по свим питањима од интереса за рад установе***

Да би установа нормално функционисала редовно се објављују и обавештавају на седницама Школског одбора, Наствничког већа, Педагошког колегијума на седницама стручних већа, Тимова, на заједничким родитељским састанцима, путем огласне табле у зборници, путем сајта школе, фејсбук странице, читање обавештења по одељењима, путем поште, организовања општих родитељских састанака

***Сазивање и руковођење седницама наставничког, односно педагошког већа, без права одлучивања***

На основу годишњег плана рада сазиване су седнице Наставничког већа и Педагошког колегијума, осим у току ванредног стања од 16марта, када се већи део седница одржавао телефонским путем.

У току школске године одржано је 12 седница Наставничког већа, као и 7 седница Педагошког колегијума

***Образује стручна тела и тимови, усмеравање и усклађивање рада стручних органа у установи***

Годишњим планом рада утврђен је рад свих Тимова и стручних тела. Задужени су наставници као чланови тимова и актива, као и стручни сарадници, административна служба, служба рачуноводства, и помоћно техничко особље.

У Годишњем плану рада дат је план рада свих тимова као и стручних тела. То су Тим за самовредновање рада школе,тим за развојно планирање, тим за превенцију и заштиту деце од насиља, злостављања и занемаривања, тим за развој школског програма, тим за инклузивно образовање, тим за квалитет рада установе, тим за професионалну оријентацију, тим за школско развојно планирање, тим за естетско уређење школског простора, ученички парламент, комисије за екскурзију, наставу у природи и излете, комисија за спровођење завршног испита, тим за маркетинг, стручна већа, педагошки колегијум, црвени крст, уписна комисија, комисија за сајт школе и фејсбук страницу, комисија за дистрибуцију часописа, тим за затиту деце од дигиталног насиља, тим за развој међупредметних компетенција и предузетништво

***Сарадња са рофитељима ученика, односно другим законским заступницима деце и ученика и Саветом родитеља***

Укључени су родитељи у све облике рада у школи, представљали су своја занимања, учествовали у прослави Дана школе, организацији приредби, квиза, осмишљавању награда за победнике. Сарадња се односила на све веће укључивање родитеља у школи. Одржано је10 седница Савета родитеља, у време пандемије онлајн, односно телефонски.

У потпуности уважавам сваког родитеља, прихватам њихове сугестије и похвале, као и примедбе на рад појединих наставника. Већи број родитеља нередовно долази на састанке Савета. Реализовани су дани отворене школе, и Дани отворених врата.

У даљем раду и активностима укључиваћемо све већи број родитеља, да би имали позитивну слику школе.

Одржан је родитељски са родитељима ученика 8.разреда, добили су упутства о завршном испиту, као и распореду полагања и свим активностима везаним за упис у средње школе.

***Подношење извештаја органу управљања, најмање два пута годишње, о свом раду и раду установе***

Свој извештај и извештај о раду школе подносим на крају првог полугодишта, као и на крају школске године.

***Одлуке о правима, обавезама и одговорностима ученика и запослених у складу са законом о основама система образовања и васпитања и другим законима***

***Члан 11о. и 111. Закона***

Није покренут ниједан дисциплински поступак због повреда ученичких обавеза

***Општи акти о организацији и систематизацији послова***

Школа редовно усклађује све акте у зависности од измена и допуна закона, а у складу са њима се и организује рад школе.

***Обезбеђује услове за остваривање права деце и права, обавезе и одговорности ученика и запослених у складу са законом и другим прописима***

У школи су на видним местима истакнута правила понашања ученика, поступци деловања од насиља, злостављања и занемаривања. Током године израђују се и панои и разговара са ученицима о правима сваког појединца. Приоритет је безбедност сваког ученика у школи, школском дворишту. Сходно томе урађен је и план дежурства наставника. Сви запослени имају сертификат о завршеној обуци из области ППЗи Безбедности на раду. Хигијена се редовно одржава, као и едукација ученика.

У циљу заштите и безбедности ученика, негујемо добре односе и сарадњу са:

Министарстввом просвете, Школском управом, Муп, Центар за социјални рад, општина Обреновац

***Сарадња са ученицима и ученичким парламентом***

Ученички парламент састао се више пута током године, ученици разговарали о проблемима које сусрећу, давали своја мишљења и предлоге за њихово превазилажење

***Одлучује по жалби на решење конкурсне комисије за избор кандидата за пријем у радни однос***

Није било жалби на решења за пријем у радни однос

***Обављање других послова у складу са законом и статутом***

У школи је реализовано више јавних наступа:

* у дечјој недељи за Дан школе 10.октобар
* новогодишњи квиз
* приредбе за Светог Саву у школи у Скели, Ушћу, Ратарима, цркви у Скели
* учешће у хуманитарним акцијама
* изложба дечјих радова
* спортски сусрети Скела -Дражевац

**Лично стручно педагошко усавршавање**

Присуствујем свим састанцима везаним за рад школе.

Задовољна сам радом школе. Трудим се да побољшам услове рада и изађем свима у сусрет колико је могуће. Редовно се набављају нова наставна средства. Највећи проблем је недостатак простора за библиотеку, канцеларију педагога и две учионице. Много тога је планирано и велики део и реализован, али пуно тога је и тешко реализовати.

Редовно посећујем семинаре и састанке директора у општини, граду. Остварујем добру сарадњу са представницима локалне заједнице, како Градске општине Обреновац, тако и МЗ Скела. Посетила сам и семинар за директора о припреми и раду у новој школској години, везано за јавне набавке, финансирање запослених , односно подацима у Доситеју, Правилник о оцењивањуи друго. Четири дана сам провела на семинару обуке за директоре, за полагање испита за лиценцу директора, један дан обука за самовредновање рада установе, у Пољопривредној школи у Обреновцу. Предавачи су Весна Муратовић и Милан Јоксимовић.

У септембру 2019.године набављена су 4 лаптопа и 4 видео бима, односно донација министарства просвете за 1.разред и 5.разред, за коришћење електронског уџбеника.

У свакој учионици постоји лаптоп, видео бим, или ТВ за извођење наставе, као и интернет.

Од 1.09.2019. год. у нашој школи користи се Електронски дневник,

Наставници и родитељи су то добро прихватили и задовољни су реализацијом.